[{"text_idx": "#000000", "text": "Gogledd 'ar frig y rhestr' am adweithydd niwclear bychan"}, {"text_idx": "#000001", "text": "Disgrifiad o\u2019r llun, Dyw'r orsaf niwclear yn Wylfa ddim yn weithredol bellach - ond a fydd datblygiad newydd yn dod yno yn y dyfodol?"}, {"text_idx": "#000002", "text": "Mae gogledd Cymru \"ar frig y rhestr\" ar gyfer safleoedd posib i gwmni sydd eisiau adeiladu adweithyddion niwclear bychan (SMR) ar draws Prydain."}, {"text_idx": "#000004", "text": "Ychwanegodd y prif weithredwr Tom Samson y gallai'r cynlluniau \"drawsnewid cyfleoedd a ffyniant economaidd\" yn y gogledd."}, {"text_idx": "#000005", "text": "Ond mae gweinidog hinsawdd Llywodraeth Cymru wedi dweud nad ydy hi'n \"bancio\" ar ddibynnu ar ynni niwclear yn y dyfodol, er y gallai fod yn \"rhan o'r gymysgedd\" yn y dyfodol."}, {"text_idx": "#000006", "text": "Bwriad Rolls Royce yw adeiladu adweithyddion niwclear bychan fyddai'n llawer rhatach a chyflymach i'w hadeiladu na gorsafoedd niwclear traddodiadol."}, {"text_idx": "#000007", "text": "Wrth siarad gyda BBC Cymru o gynhadledd COP26 yn Glasgow, dywedodd Mr Samson y byddai'r safleoedd yn cyflogi pobl am 60-70 mlynedd, ac y byddai angen \"rhwydwaith o ffatri\u0308oedd newydd\" hefyd i adeiladu darnau ar eu cyfer."}, {"text_idx": "#000008", "text": "\"Mae SMRs hefyd yn cynhyrchu ynni glan, dibynadwy, cyson a chystadleuol o ran cost, felly mae potensial i ddenu busnesau eraill sydd angen llawer o ynni i'r ardal,\" meddai."}, {"text_idx": "#000009", "text": "Disgrifiad o\u2019r llun, Mae ansicrwydd am beth fydd dyfodol safle Wylfa yng ngogledd Mo\u0302n ers i Hitachi dynnu yn o\u0302l"}, {"text_idx": "#000010", "text": "Ychwanegodd fod safle fel Wylfa yn \"barod\" ar gyfer y fath ddatblygiad eisoes, ac y gallai weithio ochr-yn-ochr a chwmni\u0308au fel Bechtel o'r UDA sydd wedi dangos diddordeb mewn datblygu gorsaf niwclear fwy traddodiadol yno."}, {"text_idx": "#000011", "text": "Mae'r safle hwnnw bellach yn wag wedi i Hitachi dynnu yn o\u0302l o'u cynlluniau nhw yn 2019 ar gyfer adeiladu Wylfa Newydd."}, {"text_idx": "#000012", "text": "Mynnodd hefyd fod gwastraff o orsafoedd niwclear yn cael ei storio'n saff, er nad yw'r Deyrnas Unedig wedi dod o hyd i ddatrysiad eto ar gyfer beth i'w wneud yn y tymor hir gyda'r broblem."}, {"text_idx": "#000013", "text": "\"Gyda gwastraff 'dyn ni wedi defnyddio hynny fel dadl am beidio datblygu niwclear ar raddfa eang 20-30 mlynedd yn o\u0302l, ac felly wedi creu cymaint mwy o allyriadau CO2,\" meddai Mr Samson."}, {"text_idx": "#000014", "text": "Yn y cyfamser mae gweinidog hinsawdd Llywodraeth Cymru, Julie James, wedi dweud y gallai ynni niwclear fod yn \"rhan o'r gymysgedd\" o ffynonellau egni yn y dyfodol."}, {"text_idx": "#000016", "text": "\"Bydd hi'n ddiddorol gweld beth mae gwyddonwyr yn ei gynnig, a beth sy'n bosib i Gymru,\" meddai wrth siarad a\u0302 rhaglen BBC Wales Live."}, {"text_idx": "#000017", "text": "Ychwanegodd fod gan niwclear y fantais o gynnig ynni cyson i'w gyflenwi, ond fod Llywodraeth Cymru hefyd yn ystyried opsiynau eraill oedd yn cynnig hynny, fel morlynnoedd llanw."}, {"text_idx": "#000018", "text": "Trafodaethau newydd i ddatblygu gorsaf bw\u0302er ym Mo\u0302n23 Medi 2021'Ystyried' Wylfa fel rhan o gynlluniau ynni niwclear1 Hydref 2021'Siawns gwell na rhesymol' am orsaf newydd Wylfa19 Hydref 2021"}, {"text_idx": "#000019", "text": "Trafodaethau newydd i ddatblygu gorsaf bw\u0302er ym Mo\u0302n"}, {"text_idx": "#000020", "text": "'Ystyried' Wylfa fel rhan o gynlluniau ynni niwclear"}, {"text_idx": "#000021", "text": "'Siawns gwell na rhesymol' am orsaf newydd Wylfa"}, {"text_idx": "#000022", "text": "Prif StraeonPryder am safle gwyliau drws nesaf i hosbis Ty\u0302 HafanPublished48 munud yn o\u0302lCreu bocsys cofio Cymraeg ar o\u0302l colli babanPublished14 awr yn o\u0302lGwrthdrawiad A470: Dyn wedi marw a dau yn yr ysbytyPublished4 awr yn o\u0302l"}, {"text_idx": "#000023", "text": "Pryder am safle gwyliau drws nesaf i hosbis Ty\u0302 Hafan"}, {"text_idx": "#000024", "text": "Creu bocsys cofio Cymraeg ar o\u0302l colli baban"}, {"text_idx": "#000026", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000029", "text": "5 cornel o Gymru ar ochr arall y ffin"}, {"text_idx": "#000030", "text": "Carchar yn 'agoriad llygad i anghyfiawnder'"}, {"text_idx": "#000033", "text": "Cwis: Cysylltiadau Cymru a Ffrainc"}, {"text_idx": "#000034", "text": "Fideo: Rhyddhau hanner miliwn o glipiau archif"}]